C 87/54
7.
ET
Euroopa Liidu Teataja
9.3.2023
Peamised veiniviinamarjasordid „Glera B“ – „Serprino“
8.
Seos(t)e kirjeldus
8.1.
„Asolo Prosecco / Asolo“ – kategooriad: vein, vahuvein, kvaliteetvahuvein, aromaatne kvaliteetvahuvein ja poolvahuvein Üksikasjalik teave geograafilise piirkonna kohta Seost väljendavad looduslikud tegurid KPN „Asolo Prosecco / Asolo“ tootmispiirkond asub Veneto piirkonnas Treviso provintsis Montello ja Colli di Asolo mägedes.
Need kaks mäeahelikku kõrgusega 100–450 m üle merepinna moodustavad oma laugjate nõlvade ja kurvidega harmoonilise maastiku.
Eelkõige Montello mägedes on sageli karstiline pinnas, mis pärineb mullatekkelisest kihist ja mida tõendavad enam kui 2 000 erineva suurusega karstilehtrit, mis moodustavad täiusliku maa-aluse äravoolusüsteemi.
Mäed koosnevad suurtest kõva pinnasematerjali moodustistest, mis sisaldavad merglise ja savise või merglise ja liivase mullaga kaetud tsementeerunud kivimit, mis sobib hästi maaviljeluseks ja muutub ilmastikuoludega kokkupuutel pudedamaks.
Iseloomulik punane värvus annab tunnistust iidsest päritolust.
Mullad on karbonaadivaesed ja happelised, keskmise sügavusega, hea veesäilitusvõimega ja märkimisväärse mineraalisi­ saldusega.
Kuna muldasid on vähe läbi kaevatud, on säilinud nende algsed omadused ning erinevad kihid ja tekstuur.
Orgaanilises aines esineb suurel määral mikrobioloogilist tegevust, mis tagab toitainete kerge kättesaadavuse.
Viinamarjakasvatuspiirkonnas on erilised kliimatingimused, mida iseloomustavad pehmed kevaded, mitte eriti kuumad suved ja mahedad sügised; viinapuud kasvavad lõunapoolsetel nõlvadel ja mäed paiknevad nii, et kaitsevad õige nurga all külmade kirdetuulte eest.
Suvel on keskmine temperatuur 22,6 oC ja kõrgeimad temperatuurid on juulis.
Sügised on soojad ja kuivad, kergete tuulte ning päevase ja öise temperatuuri suure kõikumisega.
Vihma sajab peamiselt aprillist septembrini ja sademete hulk on ühtlaselt jaotunud.
Mulla lahtine tekstuur tähendab, et vihmavesi neeldub kiiresti aluspinnasesse ja kallakuline maa võimaldab üleliigsel veel kergesti ära voolata.
Seost väljendavad ajaloolised ja inimtegurid Esimesena istutasid ja arendasid viinamarjaistandusi Colli di Asolo ja Montello mäenõlvadel benediktiini mungad ning hiljem Veneetsia vabariigi elanikud.
Benediktiini mungad asusid piirkonda ligikaudu aastal 1000 m.a.j eeskätt Vidoris asuvasse Santa Bona kloostrisse ja Nervesas asuvasse Montello kartusiaanide kloostrisse.
Nende töö mõjutas põhjalikult piirkonna põllumajanduse ja viinamarjakasvatuse ajalugu ja aitas kujundada viinapuude aretamisele ja veinile keskendunud kultuuri, mis on suuresti alles ka tänapäeval.
14. sajandi teises pooles, kui piirkond läks Veneetsia kätte, saadi kiirelt aru, et Colli di Asolo ja Montello mäed on oluline viinamarjakasvatuspiirkond.
Siinseid veine eksporditi juba 15. sajandil.
16. sajandil, kui Veneetsia rikas aadelkond ehitas villasid, kaaristuga aitasid (barchessa) ja jahimaju, mille juurde rajati viinamarjaistandused, sai piirkond tuntuks aristokraatlike püüdlustega otsida viinamarjakasvatuse ja veini valmistamise traditsioonides peituvat ilu ja headust.
Lugupeetud isikud laususid kiidusõnu mägedele ja siin toodetud veinid olid ihaldatud kaup.
Veneetsias võrreldi neid Kreekast toodud veinidega ja maksustati kolm korda kõrgemalt, sest neid peeti teiste piirkondade veinidest paremateks.
Mulla morfoloogilised omadused on säilinud ja tänane maakasutus on samasugune, nagu rändurid on seda varasemalt kirjeldanud, nimelt vahelduvad viinamarjaistandused muude põllukultuuridega, nagu see oli vanasti tavaks perekonna talumajapidamistes.
8.2.
„Asolo Prosecco / Asolo“ – kategooriad: vahuvein, kvaliteetvahuvein, aromaatne kvaliteetvahuvein ja poolvahuvein Toote kvaliteedi ja omaduste põhjuslik seos geograafilise keskkonna ning selle loodus- ja inimteguritega.
Kaitstud päritolunimetusega vahuveinid ja poolvahuveinid „Asolo Prosecco“ on erineva intensiivsusega õlgkollase värvusega, kaua püsiva vahuga vahuveini korral ja väikeste mullide selge moodustumisega poolvahuveinis.